 Na WINNIE ONYANDO MUUNGANO wa Azimio la Umoja One Kenya sasa unadai kuwa serikali imepokonya vinara wake walinzi.  Bw Raila Odinga, Kalonzo Musyoka ni miongoni mwa vinara ambao muunganio huo wa upinzani unalalamikia walipokonywa walinzi. Kiongozi wa chama cha Narc-Kenya, Martha Karua, akiwahutubia wanahabari Jumanne, alisema kuwa wabunge wote waliochaguliwa na vyama vya upinzani pia walinyang’anywa walizni. Bi Karua alisema kuwa Bw Odinga na Bw Musyoka wana haki ya kulindwa na serikali kwa sababu waliwahi kuwa Waziri Mkuu na Makamu wa Rais, mtawalia, katika serikali zilizopita. Alisema sio haki kuwapokonya walinzi kwa vigezo kuwa wanaipinga serikali tawala. “Hakuna haja ya kuwapokonya walinzi kwa kuwa wana haki ya kulindwa. Hii ni njia mojawapo wa kuua demokrasia ya nchi,” akasema Bi Karua. Muungano huo umekuwa ukiendeleza maandamano kupinga serikali tawala na kuishinikiza kupunguza gharama ya maisha. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  